Nimed marmortahvlil (film)

"Nimed marmortahvlil" on Eesti sõjafilm, mis põhineb Albert Kivika romaani "Nimed marmortahvlil" ainetel. Film keskendub Eesti Vabadussõjas sõdinud koolipoiste saatusele.

Filmi võtted algasid 8. veebruaril 2002 ning kestsid kaks kuud. Film esilinastus Eesti kinodes sama aasta 1. novembril. Film kogus kinodes ligi 168 000 vaatajat, mis oli kuni aastani 2016 Eesti kinokülastuse rekordiks.

Film osales ka Kopenhaageni filmifestivalil, kus Taani rahval oli esimest korda võimalus näha Eesti menufilmi.

Osades
Priit Võigemast – Henn Ahas
Indrek Sammul – Ants Ahas
Hele Kõre – Marta
Alo Kõrve – Käsper
Ott Aardam – Kohlapuu
Karol Kuntsel – Martinson
Anti Reinthal – Tääker
Ott Sepp – Mugur
Mart Toome – Miljan
Argo Aadli – Konsap
Bert Raudsep – Käämer
Jaan Tätte – kapten (Oskar Eller)
Hannes Kaljujärv – salgajuht
Peter Franzén – Sulo A. Kallio 
Guido Kangur – Karakull
Martin Veinmann – pataljoniülem (Karl Einbund)

Muid fakte

"Nimed marmortahvlil" ilmus raamatusse "100 most impressive films of the world" ("100 kõige muljetavaldavamat filmi maailmas"). Saksa kirjastuse  välja antav raamat avaldatakse 25 erinevas keeles.
"See on väga sümpaatne, et film sellise raamatu kaudu laia maailma jõuab," tõdes filmi produtsent Kristjan Taska.

Skandinaavia suurim filmitootja Nordisk Film müüs filmi "Nimed marmortahvlil" Jaapani turule. Film linastus ka Jaapani rahvustelevisioonis.

Vaata ka
Nimed marmortahvlil (Albert Kivikase romaan)

Viited

Välislingid

Nimed marmortahvlil Taska Filmi kodulehel

2002. aasta filmid
Eesti filmid
Eesti Vabadussõda
Filmid Vabadussõjast